આ પ્રસંગે મહાનુભવોએ પ્રાસંગીક પ્રવચનમાં જણાવ્યું હતું કે,વર્ષોથી આપણા સમાજમાં દીકરીઓના ઉછેર માટે ખાસ કોઈ કાળજી લેવામાં આવતી નથી અને દિકરીઓ તરફ ભેદભાવ રાખવામાં આવે છે પણ હવે સમાજના બદલાતા સમયના વહેંણ સાથે લોકોની વિચારધારામાં પરિવર્તન આવ્યું છે અને ઘણા પરિવારો દીકરીઓના ઉછેર અને લાલન પાલન માટે ભારે કાળજી રાખે છે ત્યારે સ્ત્રી સશક્તિકરણ અને બેટી બચાવો તથા બેટી પઢાવોની દિશામાં આવકારદાયી કદમ ઉઠાવીને દીકરીઓને જન્મ આપ્યા બાદ માતાઓને વિશેષ ગૌરવની લાગણી થાય અને દીકરીઓના ઉછેરમાં માતાઓને વધુ પ્રેરણા મળે તે માટે ફક્ત દીકરીઓ ધરાવતી માતાઓનું સન્માન કરવામાં આવ્યું હતું.